Nevers Mumba

Nevers Mumba (wakababika mu 1960 ku Chitambo ku Chitambo Mission, Zambia) ni wandale wa Zambia na wasembe wa visopo. Iyo ni mulongozgi wa sono wa Movement for Multi-Party Democracy. Wakaŵa wachiŵiri kwa purezidenti wa Zambia mu 2003-04 pasi pa Levy Mwanawasa.

 Umoyo Wakwambilira 
Mumba wakakulira pamoza na ŵapapi ŵake na ŵabali na ŵadumbu ŵake 11 ku Chinsali. Dada wake Sunday Mumba wakaŵa msambizgi kweniso muliska wa United Church of Zambia. Wakabapatizika na Rev. Paul Mushindo.

Mumba wakasambira pa sukulu ya Chinsali Basic School. Wakati waŵa na manambara ghapacanya comene pa ciyezgelero ca kilasi la nambara 7, wakasankhika kuti wakanjire sukulu yinyake yiwemi comene mu caru ici. Apo wakaŵa kwenekura, wakajoyina gulu la Zambia Combined Cadet Force (ZCCF) ndipo wakafika pa udindo wa Provincial Commandant for Southern Province.

Kufuma apo, wakaluta ku Zambia kuti wakasambire usilikari kwa chaka chimoza. Apo wakaŵa kuno, wakakhumbanga kuti waŵe msilikari, kweni wakasintha maghanoghano, wakafumako na kuluta kukagwirako nchito ku migodi mu cigaŵa ca Copperbelt.

Apo wakaŵa na vyaka 19, wakajibatika ku mpingo wa Maranathan Church uko wakaŵa mulara wa mpingo wa Bishop Sky Banda. Chaka chakulondezgapo, mu 1980, wakafumapo na kwamba mpingo wa Victory Bible Church na Victory Ministries International.

Mu 1997, wakambiska wupu wakuchemeka National Christian Coalition. Gulu ili likalembeka kuŵa chipani mu 1998. Chipani ichi chikapanga nawo chisankho cha 2001 ku Zambia, apo Mumba wakaŵa pa malo ghachinkhondi pa ŵasankhika 11.

Wakaŵa kazembe wa Zambia ku Canada kufuma mu 2009 mpaka 2011.

Pa 25 May 2012, Mumba wakasankhika kuŵa purezidenti wa chipani cha Movement for Multiparty Democracy (MMD), icho chikaŵa mu chipani chakususkana na boma kufuma apo chikathereskeka pa chisankho cha 2011. Wakathereska Felix Mutati pamoza na ŵanthu ŵanyake ŵanandi.

 Ukaboni 

 BBC biography
 Nevers Mumba: Zambia for Christ
 Zambia High Commission in Canada
 MMD Victory